text: DMI varsler om blodregn til Sydvestjylland
  04 april 2014 kl. 18.08
  Natten til lørdag kan Sydvestjylland opleve fænomenet blodregn.
  Rødt sand fra Sahara har lige nu kurs mod Sydvestjylland. Når det røde støv blandes med regnvand, kaldes fænomenet "blodregn."
  Kraftige vinde har fejet store mængder af sand og støv op i Sahara i det nordvestlige Afrika. Støvet er siden hvirvlet nordpå op over Europa og kan ramme Sydvestjylland natten til lørdag.
  -Støvet fra Sahara vil kunne falde ned over dele af Danmark ved først givne nedbørlejlighed. Det er natten til lørdag, hvor de sydvestlige egne kan få mulighed for at opleve det uskyldige fænomen med det bloddryppende navn, siger vagtchef Michael Skelbæk på DMIs hjemmeside.
  Se DMIs artikel om blodregnen her
  